
ŠAKIŲ RAJONO SAVIVALDYBĖS  TARYBA

SPRENDIMAS

DĖL RAJONO SAVIVALDYBĖS TARYBOS 2005 M GEGUŽĖS 12 D. SPRENDIMO NR. T-139  PAKEITIMO 
2009 m. gruodžio 23 d. Nr.T-408
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo  (Žin., 1994, Nr.55-10499; 2008, Nr. 113-4290) 6 str. 39 p. Europos Parlamento ir Tarybos 2006 m. gruodžio 12 d. direktyva 2006/123/EB dėl paslaugų vidaus rinkoje (OL 2006 L 376, p. 36) (toliau – Paslaugų direktyva) ir siekdama įgyvendinti Paslaugų direktyvos nuostatas, nusprendžia:  



Pakeisti leidimų įsigyti, laikyti, veisti, dresuoti ir prekiauti agresyviais šunimis tvarką, patvirtintą rajono savivaldybės tarybos 2005 m. gegužės 12 d. sprendimu Nr. T-139 ,,Dėl leidimų įsigyti, laikyti, veisti, dresuoti ir prekiauti agresyviais šunimis tvarkos“:

1. pakeisti  2 punkte „Atsakingas asmuo“ sąvoką ir išdėstyti taip:


„Atsakingas asmuo:



1.  Fizinis asmuo - Lietuvos Respublikos ar kitos valstybės narės pilietis, kitas fizinis asmuo, turintis nuolatinę gyvenamąją vietą Lietuvos Respublikoje;


1. Juridinis asmuo - Lietuvos Respublikoje įsteigtas juridinis asmuo ar jo filialas, valstybės narės juridinio asmens ar kitos organizacijos filialai, įsteigti Lietuvos Respublikoje.

2. papildyti šiais 6.5, 6.6, 6.7, 6.8, 6.9,6.10, 6.11, punktais:


,,6.5. išsiaiškina Teritorinėje policijos įstaigoje, ar Atsakingas asmuo (fizinis) ir kartu su juo gyvenantys asmenys ar administracijos vadovas yra neteisti už tyčinius smurtinius nusikaltimus, ar teistumas neišnykęs arba nepanaikintas“;

,,6.6. išsiaiškina sveikatos priežiūros įstaigoje ir gauna duomenis, patvirtinančius, kad  Atsakingas asmuo (fizinis) ir gyvenantys kartu su juo asmenys ar administracijos vadovas  neįrašyti į įskaitą  dėl alkoholizmo, narkomanijos ar psichinės ligos“;

„6.7. gauna iš vietos seniūnijos, kurios teritorijoje numatyta  Agresyvaus šuns  laikymo vieta, seniūno išduotą charakteristiką, apibūdinančią šuns laikymo sąlygas pagal galiojančius gyvūnų gerovės reikalavimus“; 
„6.8 patikrina, ar Atsakingam asmeniui, kuris nori gauti leidimą veisti ir prekiauti agresyviais šunimis, išduotas Šakių rajono Valstybinės maisto ir veterinarijos tarnybos leidimas “;
„6.9. patikrina Atsakingo (juridinio) asmens, pateikusio paraišką gauti leidimą, registravimo faktą patvirtinančius ir kitus jo registravimo duomenis Juridinių asmenų registro tvarkytojo interneto svetainėje“;

„6.10. Ūkio skyrius, patikrinęs Atsakingo asmens paraišką išduoti leidimą ir kitus dokumentus, kurių reikia leidimui išduoti, ir nustatęs, kad paraiška nevisiškai, netaisyklingai užpildyta arba joje pateikti neteisingi duomenys, arba pateikti ne visi dokumentai, kurių reikia leidimui išduoti, arba jie neatitinka šios Tvarkos reikalavimų, ne vėliau kaip per 5 darbo dienas nuo dokumentų, kurių reikia leidimui išduoti, gavimo dienos (o paaiškėjus, kad paraiškoje buvo pateikti neteisingi duomenys, nuo šių trūkumų nustatymo dienos) praneša apie tai Atsakingam asmeniui, pateikusiam paraišką išduoti leidimą. Atsakingas asmuo, norintis gauti leidimą, turi ištaisyti trūkumus ir pateikti trūkstamus arba patikslintus dokumentus“.

„6.1. Ūkio skyrius, gavęs užregistruotą Atsakingo asmens paraišką, per 5 darbo dienas nuo prašymo gavimo išsiunčia pareiškėjui patvirtinimą, kad prašymas išduoti leidimą yra gautas. Gavimo patvirtinime privalo būti nurodyta ši informacija: terminas, per kurį privalo būti išnagrinėtas prašymas išduoti leidimą, galimos pareiškėjo teisių gynimo priemonės, kuriomis galima naudotis kilus ginčų tarp Lietuvos Respublikos kompetentingos institucijos ir pareiškėjo;“
3. papildyti 15. 9 punktu:
„15.9 Atsisakius išduoti leidimą, pareiškėjui pranešama motyvuotu raštu per 30 kalendorinių dienų nuo dokumentų (iš jų ir papildomų), kurių reikia leidimui išduoti, gavimo dienos. Jeigu per 30 kalendorinių dienų leidimas neišduodamas ir pareiškėjui raštu nepranešama, kodėl leidimas neišduodamas, atsakymo nepateikimas nelaikomas leidimo išdavimu.“ 


4. išbraukti  9.2, 9.5, 9.7, 9.9, 10.21, 10.4, 10.5, 10.8, 12.1, 12.4, 13.2  punktus.

Meras




      
Juozas Bertašius

